Jules Bianchi

Jules Bianchi ( 3. august 1989, Nice, Francúzsko – † 17. júl 2015, Nice, Francúzsko) bol francúzsky pilot Formuly 1, ktorý naposledy pretekal za tím Marussia F1 Team. Bianchi debutoval v F1 vo Veľkej cene Austrálie 2013. Predtým pretekal vo Svetovej sérii Renault 3.5, sérii GP2 a Formula 3.  

Bianchi vstúpil do Formuly 1 v roku 2011 ako testovací pilot Ferrari. V rovnakej úlohe pôsobil aj v nasledujúcej sezóne ako pilot Force Indie. V roku 2013 debutoval v tíme Marussia F1 Team a v prvých pretekoch v Austrálii finišoval na 15. mieste. V sezóne získal 0 bodov a skončil na 19. mieste v pohári jazdcov. Jeho najlepším umiestnením bolo 13. miesto vo Veľkej cene Malajzie. V októbri jeho tím oznámil predĺženie zmluvy do konca roku 2014. Svoje prvé body a prvé body pre tím Marussia získal pri Veľkej cene Monaka.

V roku 2014 havaroval na okruhu Suzuka Circuit počas Veľkej Ceny Japonska a v roku 2015 zraneniam hlavy podľahol.

 Začiatky kariéry 
 Formula Renault 
V roku 2007 Bianchi skončil s pretekním na motokárach a pretekal vo francúzskej sérii Fomruly Renault 2.0 za tím SG Formula. V šampionáte skončil na prvom mieste s piatimi víťazstvami. takisto pretekal v sérii Eurocup Formula Renault 2.0, kde v troch pretekoch získal jednu pole position a jedno najrýchlejšie kolo.

 Formula 3 
Na konci roku 2007 podpísal zmluvu s tímom ART Grand Prix, s ktorým pretekal v sérii Formula 3 Euroseries. Bianchiho manažér je momentálne Nicolas Todt, ktorý je tiež manažérom Felipeho Massu.

V roku 2008 vyhral preteky Masters of Formula 3 v Zolderi a tiež skončil tretí v Eurosérii F3.

V roku 2009 pokračoval v tíme ART Grand Prix ako tímový kolega Valtteriho Bottasa, Estebana Gutiérreza a Adriena Tambaya. S ôsmimi víťazstvami si zaistil titul v predposledných pretekoch v Dijon-Prenois. V posledných pretekoch na Hockenheimringu pridal deviate víťazstvo.

 GP2 

Bianchi pretekal za ART Grand Prix v ázijskej sérii GP2 a v roku 2010 pretekal v hlavnom šampionáte GP2. V ázijskej sérii pretekal v troch zo 4 pretekov. V hlavnej sérii Gp2 získal 2 pole positions a niekoľko umiestnení na bodovaných priečkach predtým ako bol zranený počas nehody na Hungaroringu. V tom čase bol na štvrtom mieste v hodnotení jazdcov. Aj napriek pesimistickej prognóze prameniacej z vážnosti jeho zranení sa dokázal uzdraviť a zúčastnil sa druhej polovice sezóny.

Bianchi zostal v tíme ART Grand Prix aj v nasledujúcej sezóne. Jeho tímovým kolegom bol šampión série GP3 z roku 2010, Esteban Gutiérrez. Zahviezdil v prvých dvoch pretekoch GP2 Asia keď sa mu podarilo za sebou udržať Romaina Grosjeana v hlavných pretekoch a v šprinte finišoval ako štvrtý, ale neskôr bol penalizovaný. V šampionáte skončil druhý za Romainom Grosjeanom. V hlavnej sérii GP2 skončil 3. za Grosjeanom a Lucom Filippim.

 Formula Renault 3.5 
Bianchi zvolil prestup do Formule Renault 3.5 v roku 2012. Podpísal zmluvu s tímom Tech 1 Racing a jeho tímovým kolegom bol Kevin Korjus, neskôr nahradený Danielom Abtom.

 Formula 1 
 Ferrari a Force India 

V auguste 2009 bol Bianchi spojovaný s miestom pretekárskeho jazdca Scuderie Ferrari potom čo sa zranil Felipe Massa. Bianchi testoval pre Ferrari v teste mladých pilotov v Jereze de la Frontera 1. – 2. decembra 2009. Bianchiho výsledok počas prvého dňa viedol k podpísaniu zmluvu s Ferrari do ich jazdeckej akadémie.

11. novembra 2009 bol potvrdený ako testovací a rezervný pilot tímu Ferrari. Nahradil v tejto funkcii Lucu Badoera, Giancarla Fisichellu a Marca Geného. Pokračoval v pretekaní v GP2, keďže Formula 1 povoľuje testovacím a rezervným pilotom pretekať súčasne aj v iných sériách. Pre sezónu 2012 ho Ferrari uvoľnilo do tímu Force India, kde počas sezóny plnil funkciu testovacieho pilota a objavil sa v niektorých piatočných tréningoch.

 Marussia 
 2013 
1. marca 2013 oznámil tím Marussia, že Bianchi nahradí v pozícii jazdca tímu Luiza Raziu, ktorého kontrakt bol vypovedaný pre sponzorské problémy. V jeho prvých pretekoch skončil v kvalifikácii 19., pred jeho tímovým kolegom Maxom Chiltonom. V pretekoch predbehol Pastora Maldonada a Daniela Ricciarda a vo svojich debutových pretekoch skončil na 15. mieste. Vo veľkej cene Japonska on a Charles Pic z Caterhamu dostali penalizáciu 10 miest na štarte kvôli obdržaniu 3  a viac napomenutí počas sezóny. Preteky sa pre neho skončili po skorej kolízii s Giedom van der Gardem.

 2014 
V októbri bolo oznámené, že Bianchi ostane s tímom aj v nasledujúcej sezóne. Vo Veľkej cene Monaka sa mu podarilo skórovať prvé body tímu Marussia v F1. V ôsmich pretekoch z deviatich sa mu podarilo skončiť pred tímovým kolegom Chiltonom, čím si získal status tímovej jednotky. Chilton odstúpil z pretekov 2x, zatiaľ čo Bianchi 5x, pričom v štyroch prípadoch vinou mechanickej poruchy.

 Nehoda v Suzuke 2014 
Veľká cena v Suzuke 2014 odštartovala za safety carom, kvôli hustému dažďu, ktorý bol zapríčinený blížiacim sa tajfúnom Phanfone. Preteky neskôr pokračovali v prechodných podmienkach. Pred koncom pretekov začal dážď opäť hustnúť a v dôsledku pribúdajúcej vody stratil Adrian Sutil zo Sauberu kontrolu nad autom v zákrute číslo 7. Na trať vyšiel žeriav, do ktorého o kolo neskôr Bianchi takmer čelne narazil. Preteky boli predčasne ukončené červenou vlajkou. Bianchi bol v bezvedomí transportovaný do nemocnice v Yokkaichi. CT ukázalo vážne poranenia hlavy. Bianchi ostal na JIS v kritickom, ale stabilizovanom stave. V novembri ho previezli do nemocnice v jeho rodnom meste Nice.

Počas premiérovej Veľkej ceny Ruska pretekal tím Marussia iba s jedným autom ako pocta Bianchimu.

 Pretekárska kariéra 
 Zhrnutie kariéry 
 Sezóna Séria Tím Počet pretekov  Víťazstvá Pole positions  Najrýchlejšie kolá Pódiá Body Poradie 2007 Francúzska séria Formula Renault 2.0 SG Formula 13 5 5 10 11 172 1. Eurocup Formula Renault 2.0 8 0 1 1 0 4 22. 2008 Formula 3 Euroseries ART Grand Prix 20 2 2 2 7 47 3. Macau Grand Prix 1 0  0  0 0 N/A 9. Masters of Formula 3 1 1 0 0 1 N/A 1. 2009 Formula 3 Euro Series ART Grand Prix 20 9 6 7 12 114 1. Britský šampionát Formuly 3 4 0 2 2 3 0 NC† Macau Grand Prix 1 0 0 0 0 N/A 10. Formula Renault 3.5 SG Formula 1 0 0 0 0 0 N/C 2009 – 10 GP2 Asia ART Grand Prix 6 0 1 2 1 8 12. 2010 GP2 ART Grand Prix 20  0 3 1 4 52 3. 2011 GP2 Lotus ART  18 1 1 0 6 53 3. GP2 Asia  4 1 0 1 2 18 2. Formula 1 Scuderia Ferrari Testovací pilot 2012  Formula Renault 3.5 Tech 1 Racing 17 3 5 7 8 185 2. Formula 1 Sahara Force India F1 Team Testovací pilot 2013 Formula 1 Marussia F1 Team 19 0 0 0 0 0 19. 2014 Formula 1 Marussia F1 Team 15 0 0 0 0 2 16. * 
†- Jazdec nemohol bodovať  
*- Sezóna prebieha

 Výsledky v F1  
 Rok Tím Šasi Motor 1 2 3 4 5 6 7 8 9 10 11 12 13 14 15 16 17 18 19 20 Por. v šampionáte jazdcov Body 2012 Sahara Force India F1 Team Force India VJM05 Mercedes FO 108Z 2.4 V8 AUS MALCHNTJ BHR ESPTD MON CAN EURTD GBRTD GERTD HUNTD BEL ITATD SIN JPN KORTD INDABUTD USA BRA – – 2013 Marussia F1 Team Marussia MR02 Cosworth CA2013 V8  AUS15 MAL13 CHN15 BHR19 ESP18 MONRet CAN17 GBR16 GERRet HUN16 BEL18 ITA19 SIN18 KOR16 JPNRet IND18 ABU20 USA18 BRA17 19. 0 2014 Marussia F1 Team Marussia MR03 Ferrari 059/3 1.6 V6 t AUSNC MALRet BHR16 CHN17 ESP18 MON9 CANRet AUT15 GBR14 GER15 HUN15 BEL18† ITA18 SIN16 JPN20† RUS USA BRA ABU 19.* 2*

 Referencie 

 Zdroj 

Kategória:Francúzski piloti F1
Kategória:Osobnosti z Nice